तिरुवनंतपुरम से दुबई जा रही एयर इंडिया की फ्लाइट AC खराब होने के बाद वापस लौटी
Breaking News Headlines Today, Pictures, Videos and More From Dainik Bhaskar (दैनिक भास्कर) दिल्ली के भजनपुरा इलाके में रविवार सुबह बुलडोजर चलाकर एक मंदिर और मजार को हटाया गया। इस दौरान बड़ी संख्या में पुलिसकर्मी तैनात रहे।
तिरुवनंतपुरम से दुबई जा रही एयर इंडिया की फ्लाइट उड़ान भरने के कुछ देर बाद ही वापस लौट आई। न्यूज एजेंसी ANI के मुताबिक, फ्लाइट में AC काम नहीं कर रहा था। इसी वजह से विमान को वापस लौटना पड़ा।
हवाईअड्डे के एक अधिकारी ने बताया कि फ्लाइट संख्या IX 539 में क्रू मेंबर सहित 174 लोगों थे। सभी लोग सुरक्षित हैं।
आज की अन्य प्रमुख खबरें...
म्यामांर में भूकंप का झटका, रिक्टर पैमाने पर 4.4 आंकी गई तीव्रता 
म्यांमार में रविवार रात करीब 10 बजे भूकंप का झटता महसूस किया गया। राष्ट्रीय भूकंप विज्ञान केंद्र​​​​​​​ ने कहा कि रिक्टर पैमाने पर इसकी तीव्रता 4.4 आंकी गई। 
उत्तराखंड के पिथौरागढ़ में भूकंप का झटका, रिक्टर पैमाने पर तीव्रता 3.2 आंकी गई
उत्तराखंड के पिथोरागढ़ में रविवार शाम लगभग 6:34 बजे भूकंप का झटका महसूस किया गया। राष्ट्रीय भूकंप विज्ञान केंद्र ने बताया कि भूकंप की तीव्रता रिक्टर पैमाने पर 3.2 आंकी गई।
मुंबई पुलिस को आया फोन, दो पाकिस्तानियों को लेकर RDX से भरा टैंकर मुंबई से गोवा जा रहा है, जांच में अफवाह निकली
मुंबई पुलिस कंट्रोल रूम को रविवार को एक धमकीभरा फोन आया। फोन करने वाले ने बताया कि दो पाकिस्तानी नागरिकों को लेकर RDX से भरा एक टैंकर मुंबई से गोवा ले जाया जा रहा है। फोन करने वाले ने खुद का नाम पांडे बताया। पुलिस ने मामले में जांच शुरू की। फोन करने वाले ने जिस टैंकर के बारे में बताया उसे मुंबई से 290 किलोमीटर दूर रत्नागिरी जिले के ​​​​​​​संगमेश्वर में रोका गया। जांच में उसमें कुछ नहीं मिला।
पश्चिम बंगाल के आसनसोल में सुपर मार्केट में आग लगी, फायर टेंडर मौके पर मौजूद
पश्चिम बंगाल के आसनसोल में आश्रम मोड इलाके के सुपर मार्केट में आ लग गई। आग पर काबू पाने के लिए मौके पर कई फायर टेंडर मौजूद हैं।
मेक्सिको में पब से बाहर निकालने पर नशे में धुत युवक ने लगाई आग, 11 की मौत
मेक्सिको में एक युवक ने बार में आग लगा दी, जिससे 11 लोगों की मौत हो गई। मरने वाले लोगों में 4 महिलाएं भी शामिल हैं। वहीं, 4 घायलों का अस्पताल में इलाज किया जा रहा है। रॉयटर्स की रिपोर्ट के मुताबिक घटना शनिवार को सैन लुईस रियो कोलेराडो नाम के शहर में हुई।
शहर के प्रशासन ने बताया कि महिलाओं से गलत व्यवहार कर रहे एक युवक को पब ने बाहर निकाल दिया था। इस बात से नाराज होकर उसने मोलोटोव कॉकटेल की मदद से आग लगा दी। घटना के दौरान युवक नशे में था।
नागपुर में क्रिकेट बुकी के घर पर छापा, 17 करोड़ रुपए से ज्यादा का सोना-चांदी और कैश बरामद
नागपुर में पुलिस ने इंटरनेशनल क्रिकेट बुकी अनंत जैन के घर पर छापा मारा। पुलिस ने उसके घर से 17 करोड़ रुपए से ज्यादा का सोना-चांदी और कैश बरामद किया है।
मॉस्को के शॉपिंग मॉल में गर्म पानी का पाइप फटा; 4 की मौत, 10 घायल
मॉस्को के एक शॉपिंग मॉल में शनिवार को गर्म पानी की पाइप फटने से चार लोगों की मौत हो गई। जबकि 10 लोग घायल हुए हैं। मेयर सर्जेव सोबयानिन ने हादसे में मरने वालों के परिजन के प्रति संवेदना जाहिर की है।
न्यूज एजेंसी ANI ने TASS न्यूज एजेंसी के हवाले से बताया कि पाइप फटने के बाद उबलता हुआ पानी मॉल के एक हिस्से में भर गया। इससे करीब 70 लोग घायल हो गए। एक मेडिकल ऑफिसर ने बताया कि हादसे में तकरीबन 10 लोग घायल हुए हैं, जिसमे से 9 लोग अस्पताल में भर्ती है।
यूपी के मेरठ में कोतवाली में आग लगी, 4 सिपाही झुलसे
उत्तर प्रदेश के मेरठ में शनिवार रात सरधना कोतवाली में शॉर्ट सर्किट से आग लग गई। आग बुझाने की कोशिश में कोतवाली में तैनात 4 जवान झुलस गए। जानकारी मिलते ही दमकल की कई गाड़ियां मौके पर पहुंच गई। आग पर काबू पाने की कोशिश की जा रही है।
बांग्लादेश में बस तालाब में गिरी, 17 लोगों की मौत
बांग्लादेश के झालाकाथी सदर उपजिला के छत्रकंडा इलाके में शनिवार को एक बस तालाब में जा गिरी। इस हादसे में करीब 17 लोगों की मौत हो गई, जबकि 35 लोग घायल हुए हैं। हादसे में मरने वालों में तीन बच्चे और 8 महिलाएं हैं।
घायल हुए लोगों ने हादसे के लिए ड्राइवर की लापरवाही को जिम्मेदार बताया है। उन्होंने कहा कि बस में क्षमता से ज्यादा लोग सवार थे, जिसकी वजह से दुर्घटना हुई। पढ़ें पूरी खबर...
आंध्र प्रदेश में बस और लॉरी की टक्कर, 6 की मौत
आंध्र प्रदेश के कडप्पा में शनिवार को बस और लॉरी की टक्कर हो गई। इस हादसे में 6 लोगों की मौत हो गई और 20 लोग घायल हो गए। घायलों को इलाज के लिए अस्पताल में भर्ती कराया गया है।
चार्ली चैपलिन की बेटी जोसेफिन नहीं रहीं
चार्ली चैपलिन की बेटी और एक्ट्रेस जोसेफिन चैपलिन का 74 साल की उम्र में निधन हो गया। उनके परिवार ने बताया कि 13 जुलाई को उन्होंने अंतिम सांस ली। जोसेफिन, चार्ली चैपलिन के आठ बच्चों में से तीसरे नंबर की बेटी थीं। उन्होंने साल 1952 में फिल्म लाइमलाइट से अपना एक्टिंग करियर शुरू किया था।
दिल्ली शराब नीति में दो आरोपियों को जमानत मिली, वे मई से हिरासत में थे
दिल्ली की राउज एवेन्यू कोर्ट ने शनिवार को शराब नीति मामले में दो आरोपियों को जमानत दे दी। स्पेशल जस्टिस एमके नागपाल ने चनप्रीत सिंह और अरविंद कुमार सिंह को CBI केस में जमानत दी है। दोनों मई 2023 से हिरासत में थे। चनप्रीत को 15 मई और अरविंद कुमार सिंह को 12 मई को गिरफ्तार किया गया था। मामले में दिल्ली के पूर्व डिप्टी सीएम मनीष सिसोदिया अभी भी जेल में हैं।
भारत ने नौसेना का जहाज INS कृपाण वियतनाम को तोहफे में दिया, रक्षा मंत्री ने किया था ऐलान
नौसेना प्रमुख एडमिरल आर हरि कुमार ने शनिवार को नौसेना का जहाज INS कृपाण वियतनाम पीपुल्स नेवी को तोहफे के रूप में दिया। रक्षा मंत्री ने 19 जून,2023 को आईएनएस कृपाण स्वदेश वियतनाम को उपहार में देने की घोषणा की थी। आईएनएस कृपाण अपनी अंतिम यात्रा में भारत से वियतनाम के लिए 28 जून,2023 को रवाना हुआ था और 8 जुलाई,2023 को वियतनाम के कैम रॉन पहुंचा था। यह पहली बार है कि भारत ने किसी मित्र विदेशी देश को पूरी तरह से परिचालन वाला कार्वेट सौंपा है। पढ़ें पूरी खबर...